માંદગી તો અતિથી છે બોસ! એ આવે તો એકલી પણ આવે નહિ તો ફેમીલી સાથે પણ આવે. પાડોશીના ઘરમાં દરરોજ દાળનો વઘાર જ આવે એવું નક્કી નહિ, ક્યારેક કણસવાનો અવાજ પણ આવે. એ વેળા આપણી ફરજ બને છે કે આપણે એમની ખબર લેવા જવું જોઈએ. ‘જો કે, આમ તો ‘ખબર લેવા જવું જોઈએ’, એમ જ બોલાય,. પણ સાચું પૂછો તો સરસ લાગ મળ્યો છે એમ માની આપણે એમની ખબર લઇ નાંખવા જ જતાં હોઈએ! આ રીતે…. ‘કેમ…? બહુ કહેતા હતા ને કે આપણને તો નખમાં રોગ નથી, કંઈ નહિ થાય, તો હવે….?’